Obrazloženje
Temeljem Zakona o pravu na pristup informacijama („Narodne novine“, broj 25/13, 85/15 i 69/22) Osnovna škola Marije i Line, Scuola elementare „Marija i Lina“, Umag - Umago obavještava kako je u tijeku Javno savjetovanje sa zainteresiranom javnošću o Nacrtu Pravilnika o provedbi postupaka jednostavne nabave.
Školski odbor je na 50. sjednici održanoj dana 13. studenog 2024. godine donio Pravilnik o provedbi postupaka jednostavne nabave, a obzirom na Izmjenu i dopunu Zakona o javnoj nabavi („Narodne novine“ broj 48/2026), ukazala se potreba i za donošenjem novog pravilnika i usklađenjem s izmjenama i dopunama Zakona o javnoj nabavi.
Zakonom o javnoj nabavi („Narodne novine“ broj 120/16, 114/22 i 48/26) člankom 15. propisano je da pravila, uvjete i postupke jednostavne nabave utvrđuje naručitelj općim aktom.
Od 1. rujna 2026. povećavaju se pragovi za jednostavnu nabavu te iznose 50.000,00 eura za robu i usluge te 100.000,00 eura za radove. Ujedno se, radi jačanja transparentnosti i antikorupcijskih učinaka, uvodi obveza provođenja nabave iznad 15.000,00 eura putem modula jednostavne nabave u Elektroničkom oglasniku javne nabave RH, te obveza javne objave poziva na dostavu ponuda za nabave iznad 25.000,00 eura za robu i usluge te iznad 45.000,00 eura za radove. U općem aktu o jednostavnoj nabavi naručitelji su dužni urediti pravila o sukobu interesa te način ostvarivanja pravne zaštite putem prigovora čelniku, kao i svoj interni akt objaviti u EOJN RH.
[bookmark: _GoBack]Savjetovanje s javnošću traje 15 dana, odnosno do 28.07.2026. godine radi roka za usklađivanje općih akata (internih pravilnika) o jednostavnoj nabavi utvrđenog Zakonom o izmjenama i dopunama Zakona o javnoj nabavi (NN 48/2026), a to je 16. kolovoza 2026. godine. 
